Bains House | LekkeSlaap
Bains House: Hooffoto's
Adres: Schroderstraat 80, Upington, 8801, Noord-Kaap
Bains House is 1 km van Upington se middedorp af en bied gerieflike oornagverblyf. Die gastehuis word deur groot dubbeldeure betree waarna gaste deur 'n binnenshuise watervalletjie en visdam gegroet word. Die nuuskierige vissies steek dan ook hul koppe uit om nuwe gaste te verwelkom. Lughawependeldienste, toerkaarte en reisigersinligting is beskikbaar by die gasvrou.
Verblyf word in 6 gaste-eenhede aangebied waarvan 5 dubbelkamers is en die sesde is 'n gesinseenheid met slaapplek vir 4. Ontbyt is ingesluit. Die gastehuis het 'n knus sitarea met 'n groot kaggel waar gaste plaaslike wyne kan proe, asook 'n stoep en 'n pragtige tuin. Die stoep bied 'n uitsig oor die tuin en die swembad, maar ook oor die Oranjeriviervallei waar visarende gereeld die lug deurkruis.
Upington is strategies geleë vir besoeke aan die Kgalagadi Oorgrenspark, Augrabies-waterval Nasionale Park en die Witsand Natuurreservaat. Ander besienswaardighede in Upington sluit die graf van Scotty Smith, dié streek se eie Robin Hood, die stoomtrein by die treinstasie, die palmboomlaning op Die Eiland, Kanoneiland, 'n landboukunde sentrum, bootvaarte op die rivier met sonsondergang, en wynproe by Oranjerivier Wynkelders - die tweede grootste wynkelder in die wêreld - in. Gaste kan in die omtrek 4x4-ry en hulle saans aan die helder sterreruim vergaap.
Schroderstraat 80, Upington, 8801, Noord-Kaap
https://d288tngog90ix0.cloudfront.net/AAEAAQAAAAAAAAAAAAAAedbb4983bf15ee590cb46e9b4efd1848f64f1a2707f31bcc2c235ba940cfe05d282f0c0fc95000f4df486551c7994e1c25a9?w=1440&h=960&fit=crop&auto=format Vanaf R1 400 per nag (vir 2 persone) 80 Schroder Street Upington 8801 Noord-Kaap 086 999 0018 14:00-23:00 10:00 -28.452967 21.253929